**Национално тело за акредитацију и проверу**

**квалитета у високом образовању Републике Србије**

**Проф. др Јелена Кочовић, директор**

**Члановима рецензентске комисије**

**Предмет:** Допуна документације студијског програма Основних академских студија комуницирања и односа с јавношћу према захтевима рецензената након коначног извештаја РК од 29. 12. 2020.

**Веза:** Имејл допис Националног тела за акредитацију и проверу квалитета у високом образовању Републике Србије од 29. 12. 2020.

Уважена проф. Кочовић,

Уважени рецензенти,

У складу са дописом који сте упутили Филозофском факултету Универзитета у Нишу 29. 12. 2020. године, а у вези са реакредитацијом студијског програма Основних академских студија комуницирања и односа с јавношћу, достављамо одговор, као и измењен и допуњен материјал у складу са захтевима:

1. ***Уводнa табелa***

***Н****еопходно је кориговати обим студија тако да буде у складу са Законом о високом образовању. У члану 39. ст. 7 наведено је да основне академске студије могу имати имају од 180* ***до*** *240 ЕСПБ бодова. Кориговати и у осталим документима на које ова промена**утиче (електронски формулар, стандард 5 са прилозима и табелама).*

Број ЕСПБ бодова је коригован и сада износи 240. Документи су измењени у складу са овом корекцијом.

1. ***Електронски формулар***

***У*** *текстуалном фајлу који прати електронски формулар* ***(****Анализа података о студијском програму) и у Стандарду 5 није тачно дата процентуална заступљеност предмета по типу (остали су подаци који су били пре корекције коју је установа урадила).*

Електронски формулар је замењен извештајима из софтвера за акредитацију ради лакше провере и усклађивања параметара. Сви подаци у акредитационом материјалу усклађени су са овим извештајима које овом приликом достављамо.

1. ***Стандард 5***

* *Подаци из Стандарда 5 се не поклапају са подацима из табела 5.1 и 5.1.а.*

Подаци су кориговани и усклађени међусобно, као и са извештајима из софтвера.

* *На 4. години студија студент стиче 20,66 часа предавања и вежби недељно и још 16 „осталих“ часова активне наставе, што чини 37 часова активне наставе недељно, односно 7 преко дозвољених.*

Реч је о техничком пропусту који је сада исправљен и усклађен са актуелним акредитационим захтевима.

* *Из табеле 5.1а потребно је за Истраживање за завршни рад обрисати СТИР, а оставити само ИР, јер се први односи на струковне студије. За исти предмет наведено је да ће се користити квантитативна и квалитативна методологија, уместо квантитативне и квалитативне методе.*

Поменута табела и силабус су кориговани у складу са изнетом сугестијом.

* *У силабусима је прескочена рубрика Услов за похађање наставе из неког предмета, на неким предметима попут Рекламе и медија, чак и обрисана. Изузетак чине Спецификација стручне праксе, Спецификација истраживања за завршни рад и Завршни рад.*

Сви силабуси су кориговани у складу са изнетом сугестијом.

* *Осим за предмет Руски језик 1 ни у једном силабусу у рубрици Студијски програм/студијски програми нису наведени остали програми на којима се слушају ти предмети. Иако је у одговору установе наведено да је то кориговано и достављено, нажалост није (вероватно је грешком послата стара верзија).*

Сви силабуси су кориговани у складу са изнетом сугестијом, па је код предмета који се изводе на више студијских програма то и назначено у одговарајућој рубрици.

* *Литература: У силабусу Академског писања за нека издања нису наведене године, а у силабусу Ауторског права недостају издавачи за поједине књиге. У силабусу за Информационо друштво литература је наведена различитим стиловима.*
* *Практична настава на предмету Друштвене мреже и мрежна комуникација није прецизирана.*

Назначени силабуси су кориговани у складу са изнетим сугестијама.

1. ***Додатак дипломе -*** *доставити на новом обрасцу који се налази у Правилнику о садржају јавних исправа које издаје високошколска установа, „Службени гласник РС“ бр.15 од 08.03.2019. године попуњен у складу са упутствима за његово попуњавање. Као доказ приложити Додатак дипломи.*

Додатак дипломе, у складу са овим захтевом, достављамо на новом обрасцу.

Као што је напоменуто, све измене део су допуњене и измењене документације коју овом приликом достављамо. Такође, напомињемо да су два сарадника из акредитационог материјала, Невен Обрадовић и Марта Митровић, у међувремену изабрани у звање асистент са докторатом. Велибор Петковић тренутно је у звању сарадника ван радног односа, док је као сарадник у звању истраживач-приправник ангажована Јована Трајковић, чији су подаци додати у материјал. Ове и друге кадровске промене евидентиране су у припадајућим табелама и прилозима стандарда 9.

На располагању смо Вам за евентуална даља питања.